[{"text_idx": "#000003", "text": "Y ferch 25 oed sy\u2019n hyrwyddo lleisiau pobl ifanc mewn ymchwil"}, {"text_idx": "#000005", "text": "Ers yn 14 oed, mae Sophie Jones, o Gaerffili, wedi bod yn helpu i ddatblygu ymchwil iechyd a gofal cymdeithasol hanfodol yng Nghymru. Nawr, mae hi\u2019n arwain yr un grw\u0302p ieuenctid y daeth yn rhan ohono dros 10 mlynedd yn o\u0302l ac yn cefnogi pobl ifanc i ddweud eu dweud."}, {"text_idx": "#000007", "text": "Tyfu i fyny ag ymchwil"}, {"text_idx": "#000009", "text": "Fel rhan o\u2019i hamser yn y grw\u0302p, roedd Sophie yn un o bedwar o bobl ifanc yng Nghymru fu\u2019n cynrychioli lleisiau ieuenctid yng nghynhadledd yr Arolwg Ymddygiad Iechyd mewn Plant Oedran Ysgol yn yr Alban."}, {"text_idx": "#000010", "text": "Yn y digwyddiad, bu Sophie yn helpu i lunio\u2019r cwestiynau a fyddai\u2019n cael eu gofyn yn yr arolwg rhyngwladol sy\u2019n monitro sut y mae iechyd meddwl ac iechyd corfforol pobl ifanc yn datblygu."}, {"text_idx": "#000011", "text": "Meddai Sophie: \u201cRoedd hyn y rhywbeth anferthol i fod yn rhan ohono. Mae ALPHA wedi rhoi cymaint o gyfleoedd i mi feithrin fy hyder a\u2019m gwybodaeth.\u201d"}, {"text_idx": "#000012", "text": "Mae pobl ifanc yn hanfodol i ddatblygiad ymchwil ac mae gwrando ar eu barn nhw yn helpu i sicrhau bod ymchwil yn gynrychioliadol o bawb yng Nghymru."}, {"text_idx": "#000015", "text": "Mae Sophie yn mynd ymlaen i ddweud: \u201cDwi\u2019n frwd dros wneud yn siw\u0302r bod lleisiau pobl ifanc yn cael eu clywed. Mae\u2019n gallu eu grymuso go iawn i deimlo bod rhywun yn gwrando arnyn nhw ac yn eu parchu.\u201d"}, {"text_idx": "#000016", "text": "Dweud ei dweud ei hun"}, {"text_idx": "#000018", "text": "Mae byw gyda diabetes math 1 wedi golygu bod gan Sophie brofiad personol o\u2019r triniaethau a\u2019r gofal sydd ar gael ar hyn o bryd a\u2019i bod yn gallu rhannu hyn ag ymchwilwyr i helpu i ddatblygu eu prosiectau."}, {"text_idx": "#000019", "text": "Meddai Sophie: \u201cUnrhyw beth y galla\u2019 i ei wneud i helpu i siapio triniaethau ac ymgynghoriadau ar gyfer diabetes, dwi eisiau ei wneud. Yn ddiweddar, gwnes i helpu ag astudiaeth PhD yn edrych ar fyw a\u0302 diabetes o ddydd i ddydd; roedd hi\u2019n braf iawn sgwrsio a\u0302 menywod oedd wedi cael profiadau tebyg i fi.\u201d"}, {"text_idx": "#000020", "text": "Mae Sophie nawr yn Uwch Swyddog Cynnwys y Cyhoedd yn DECIPHer, sef sefydliad y mae Ymchwil Iechyd a Gofal Cymru\u2019n ei ariannu, ac mae\u2019n arwain ALPHA. I orffen, dywedodd: \u201cDwi\u2019n hanu o\u2019r Coed Duon yng Nghaerffili, lle does yna ddim rhyw lawer yn digwydd ar gyfer pobl ifanc a lle does yna ddim rhyw lawer o gyfleoedd iddyn nhw ddweud eu dweud. Mae pobl ifanc yn gallu dweud wrthych chi beth sy\u2019n digwydd ar iard yr ysgol neu gartref, ac mae hynny\u2019n werthfawr iawn i ymchwilwyr."}, {"text_idx": "#000023", "text": "Gellir gwrando ar y podlediad yma neu ble bynnag rydych yn cael eich podlediadau. Cyhoeddwyd yr erthygl hon gyntaf gan Ymchwil Iechyd a Gofal Cymru."}, {"text_idx": "#000025", "text": "Defnyddio dull ysgol gyfan ar gyfer iechyd meddwl yng NghymruMedi 27, 2023\nDatblygu Rhwydwaith Ymchwil Iechyd mewn YsgolionMedi 20, 2023\nAlice: \u2018Roedd cael y cyfleoedd hyn wedi fy nghyflwyno i wahanol ddiwydiannau a llwybrau gyrfa\u2019 Medi 15, 2023\nRowan: \u2018Erbyn hyn, dwi\u2019n sicr bod gyrfa mewn ymchwil gwyddorau cymdeithasol yn rhywbeth yr hoffwn ei dilyn\u2019Medi 15, 2023\nEmma: Bydd yr interniaeth hon yn llywio\u2019r hyn y byddaf yn ei ddilyn yn y dyfodolMedi 15, 2023"}]